**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 13**

(protokols Nr. 2, 11. p.)

**Par Madonas novada pašvaldības komisijas “Varakļānu apvienības koku ciršanas komisija” izveidošanu un sastāva apstiprināšanu**

Administratīvo teritoriju un apdzīvoto vietu likuma Pārejas noteikumu 33.8punkts nosaka, ka līdz jaunizveidotas Madonas novada pašvaldības saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi. Līdz ar to šobrīd jaunizveidotajā Madonas novada pašvaldībā (turpmāk – Pašvaldība) ir spēkā Varakļānu novada pašvaldības 2024. gada 29. augusta saistošajiem noteikumiem Nr. 12 “Par koku ciršanu ārpus meža Varakļānu novadā” (turpmāk – saistošie noteikumi).

Saistošie noteikumi paredz, ka bijušās Varakļānu novada pašvaldības izveidota komisija veic vairākus uzdevumus saistībā ar koku ciršanu ārpus meža zemes bijušās Varakļānu novada pašvaldības teritorijā, kas šobrīd ir Varakļānu apvienība. Līdz 2025. gada 30. jūnijam darbojas bijušās Varakļānu novada pašvaldības izveidota komisija koku ciršanas izvērtēšanai ārpus meža zemes, kas veica saistošajos noteikumos paredzētos uzdevumus. Minēto komisiju bijusī Varakļānu novada pašvaldības dome ir likvidējusi ar 2025. gada 30. jūniju ar 2025. gada 29. maija Varakļānu novada pašvaldības domes lēmumu Nr. 18 (protokols Nr. 6).

Lai nodrošinātu saistošo noteikumu piemērošanu, ir nepieciešams izveidot Madonas novada pašvaldības komisiju, kas veic saistošajos noteikumos pašvaldības komisijai paredzētos uzdevumus Varakļānu apvienībā.

Pašvaldību likuma 10. panta pirmās daļas 10., 13. un 19. punkts attiecīgi nosaka, ka tikai domes kompetencē ir: iecelt amatā un atbrīvot no tā amatpersonas normatīvajos aktos paredzētajos gadījumos; noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās; lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas, kā arī sniedzami pārskati par šo funkciju izpildi.

Pamatojoties uz Pašvaldību likuma 10. panta pirmās daļas 10., 13., 19. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izveidot Madonas novada pašvaldības komisiju “Varakļānu apvienības koku ciršanas komisija” 3 (trīs) locekļu sastāvā.
2. Apstiprināt komisijas sastāvu:
	1. Komisijas priekšsēdētājs – Vilnis Dzērvītis, [..];
	2. Komisijas priekšsēdētāja vietniece – Solvita Brokule, [..];
	3. Komisijas loceklis – Jānis Mozga, [..].
3. Šajā lēmumā norādītajā sastāvā komisija uzsāk darbību 2025. gada 7. jūlijā.
4. Pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot, ka Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

 Domes priekšsēdētājs A. Lungevičs

*G. Kvanta 28080771*